b'\n_START_ARTICLE_\nSakura Band\n_START_SECTION_\n2014: Single debut dan kejayaan awal\n_START_PARAGRAPH_\nSakura Band melancarkan single pertama mereka yang bertajuk, "Setelah Hujan" pada 2014. Single "Setelah Hujan" telah dipilih untuk menjadi lagu tema drama "Diandra" di TV3. Seterusnya pada tahun yang sama, single kedua mereka yang bertajuk, "Pelarian" (menampilkan Adi 6ixth Sense) dilancarkan dan berjaya dicalonkan di Carta Muzik Muzik 29. Singe "Pelarian" pula dimuatkan sebagai lagu tema drama "Jiwa" di TV3. Pemilihan kedua-dua single ini sebagai lagu tema drama TV memudahkan Sakura Band untuk membina tapak kukuh. Kedua-dua single ini turut ditampilkan di dalam album kompilasi 6ixth Sense berjudul "Sense of Love".\n_START_SECTION_\n2015 - 2016: "Melepaskanmu" dan Separuh Akhir Muzik-Muzik 30, Single ke-empat\n_START_PARAGRAPH_\nSingle ketiga, "Melepaskanmu" mendapat sambutan umum dan dipilih untuk menjadi lagu tema drama "Bidadari" (TV3). Single tersebut turut berjaya melangkah ke peringkat Separuh Akhir Muzik-Muzik 30, namun gagal untuk mara ke peringkat akhir. Setakat Julai 2019, muzik video "Melepaskanmu" mendapat lebih daripada 10 juta tontonan di YouTube. _NEWLINE_Pada 2016, single ke-empat Sakura Band berjudul "Polaroid" dilancarkan. Single ciptaan sepenuhnya Sakura Band ini mengetengahkan konsep yang "catchy".\n_START_SECTION_\n2017-kini: Single kelima\n_START_PARAGRAPH_\nSakura Band telah mengeluarkan single kelima bertajuk "Yakiniku" pada tahun 2017. Muzik video "Yakiniku" dirakam sepenuhnya di Jepun. _NEWLINE_Pada Ogos 2018, single ke-enam Sakura Band berjudul "Magik" yang menampilkan Sophia Liana, dari kumpulan De Fam, dilancarkan.'